Source: https://zakony.judikaty.info/predpis/vyhlaska-143/2012/audit
Timestamp: 2020-03-31 09:38:14+00:00
Document Index: 7559057

Matched Legal Cases: ['§ 3', '§ 22', '§ 54', '§ 54', '§ 44', '§ 60', '§ 41', '§ 11', '§ 12', '§ 9']

všeobecné požiadavky na chov nebezpečných živočíchov alebo držanie nebezpečných živočíchov a požiadavky na vedenie záznamov,
osobitné požiadavky na chov niektorých druhov nebezpečných živočíchov alebo držanie niektorých druhov nebezpečných živočíchov a na ich chovné zariadenia.
v chovnom zariadení, ktorým je zoologická záhrada,1) zariadenie na záchranu chránených živočíchov1a) alebo cirkus,1b)
nebezpečným živočíchom jedinec druhu uvedeného v § 3 vrátane kríženca, ktorý vzhľadom na svoje biologické vlastnosti má osobitné nároky alebo môže ohroziť zdravie a život človeka,
chovným zariadením priestor vrátane voľného výbehu, kde sa trvalo alebo dočasne chová alebo drží nebezpečný živočích,
rad pavúky (Araneida): všetky jedovaté druhy rodov Atrax, Ceratogyrus, Citharischius, Haplopelma, Harpactirella, Heteroscodra, Chiracanthium, Latrodectus, Loxosceles, Mastophora, Ornithoctonus, Phoneutria, Phrynarachne, Poecilotheria, Pterinochilus, Selenocosmia, Stromatopelma a druh Lycosa erythrognatha,
rad šťúry (Scorpiones): všetky nebezpečné jedovaté druhy rodov Androctonus, Buthacus, Buthotus, Buthus, Centuroides, Leiurus, Parabuthus a Tityus.
Trieda paryby (Chondrichthyes) žraloky (Selachimorpha): všetky jedince s celkovou dĺžkou tela vrátane chvosta väčšou ako 1 m.
Trieda obojživelníky (Amphibia): všetky druhy z čeľade stromárkovitých (Dendrobatidae) okrem druhov rodu Colostethus alebo jedinca, ktorý je narodený v chovnom zariadení alebo je preukázateľne chovaný alebo držaný v zajatí najmenej jeden rok.
z podradu hady (Serpentes) z čeľade pytónovitých (Pythonidae) a veľhadovitých (Boidae): všetky druhy, ktoré majú v dospelosti dĺžku tela vrátane chvosta viac ako 3 m.
Trieda cicavce (Mammalia) rad šelmy (Carnivora): psovité (Canidae) - všetky druhy okrem líšky fenek, fenka berberského (Vulpes zerda) a psa (Canis lupus familiaris); medveďovité (Ursidae) - všetky druhy; medvedíkovité (Procyonidae) – všetky druhy; lasicovité (Mustelidae) - všetky druhy okrem fretky (Mustela putorius furo); hyenovité (Hyenidae) - všetky druhy; mačkovité (Felidae) - všetky druhy okrem mačky domácej (Felis silvestris f. catus); panda veľká (Ailuropoda melanoleuca); cibetkovité (Viverridae) a rad primáty (Primates).
Vlastník nebezpečného živočícha alebo držiteľ nebezpečného živočícha zabezpečí, že odstavenie mláďaťa z triedy cicavce (Mammalia), radu šelmy (Carnivora), čeľade mačkovité (Felidae), rodov Panthera, Neofelis, Puma, Lynx a Acinonyx a z čeľade medveďovité (Ursidae) alebo z radu primáty (Primates) od dojčiacej matky je v najvhodnejšom čase na zabezpečenie pohody mláďaťa aj matky (§ 22 ods. 1 zákona) okrem prípadu, ak je podľa vyjadrenia veterinárneho lekára odstavenie mláďaťa nevyhnutné zo zdravotných dôvodov mláďaťa alebo matky.
vytvorené druhovo špecifické chovné podmienky s druhovo špecifickým obohatením priestoru podľa prílohy.
V chovnom zariadení sa musí nachádzať priestor a zariadenia na fixáciu nebezpečného živočícha na vykonávanie veterinárnych činností.
Nebezpečného živočícha môže pri súčasnom splnení požiadaviek podľa odsekov 7 až 9 chovať, držať, starať sa oň alebo manipulovať s ním alebo umožniť jeho pohyb len osoba staršia ako 18 rokov, a ak ide o nebezpečného živočícha, ktorý je dravcom, môže s ním pod dohľadom držiteľa poľovného dravca2) manipulovať alebo umožniť jeho pohyb aj osoba mladšia ako 18 rokov; manipuláciou s nebezpečným živočíchom sa na účely tejto vyhlášky rozumie akýkoľvek fyzický kontakt so živočíchom.
Manipulácia s nebezpečným živočíchom mimo chovného zariadenia alebo pohyb nebezpečného živočícha mimo chovného zariadenia sú možné, len ak ide o jeho prepravu v prepravnom zariadení do miesta vykonania veterinárnych činností a služieb alebo do iného chovného zariadenia. Požiadavky podľa prvej vety sa nevzťahujú na dravca, s ktorým mimo chovného zariadenia manipuluje alebo ktorého pohyb mimo chovného zariadenia umožňuje držiteľ poľovného dravca alebo osoba pod jeho dohľadom.
Manipulovať s nebezpečným živočíchom z triedy cicavce (Mammalia) radu šelmy (Carnivora), čeľade mačkovité (Felidae), rodov Panthera, Neofelis, Puma, Lynx a Acinonyx a čeľade medveďovité (Ursidae) alebo radu primáty (Primates) v chovnom zariadení alebo umožniť jeho pohyb v chovnom zariadení môže len jeho vlastník, držiteľ, osoba, ktorá sa stará o nebezpečného živočícha alebo vykonáva jeho odchyt na prepravu, alebo osoba pri vykonávaní veterinárnej činnosti.
Ak sa o nebezpečného živočícha stará iná osoba ako vlastník alebo držiteľ, musí byť preukázateľne poučená o spôsobe starostlivosti o nebezpečného živočícha.
Vlastník nebezpečného živočícha alebo držiteľ nebezpečného živočícha vedie záznamy o nebezpečných živočíchoch v chovnom zariadení v rozsahu podľa odsekov 11 a 12 a uchováva ich päť rokov od vykonania posledného zápisu. Vedenie evidencie podľa osobitných predpisov3) nahrádza vedenie záznamov podľa prvej vety.
dátum zmeny v stave živočíchov v chovnom zariadení z dôvodu rozmnožovania a celkové množstvo živočíchov v chovnom zariadení ku dňu zmeny,
dátum a dôvod vyradenia živočícha z chovného zariadenia a množstvo živočíchov, ktorých sa vyradenie týka; ak je dôvodom vyradenia zmena vlastníctva alebo držby, uvedú sa aj údaje o novom vlastníkovi alebo držiteľovi v rozsahu podľa § 54 ods. 12 zákona.
dátum zaradenia živočícha do chovného zariadenia alebo dátum narodenia alebo vyliahnutia živočícha, ak sa živočích narodil alebo vyliahol v chovnom zariadení,
dátum a dôvod vyradenia živočícha z chovného zariadenia; ak je dôvodom vyradenia zmena vlastníctva alebo držby, uvedú sa aj údaje o novom vlastníkovi alebo držiteľovi v rozsahu podľa § 54 ods. 12 zákona.
Osobitné požiadavky na chovné zariadenie pre niektoré druhy nebezpečných živočíchov sú uvedené v prílohe.
[]1) § 44 zákona č. 543/2002 Z. z. o ochrane prírody a krajiny v znení neskorších predpisov.
[]2) § 60 ods. 4 zákona č. 274/2009 Z. z.
[]3) § 41 zákona č. 543/2002 Z. z. v znení neskorších predpisov.§ 11 zákona č. 15/2005 Z. z. v znení neskorších predpisov.§ 12 a 13 vyhlášky č. 24/2003 Z. z. v znení neskorších predpisov.§ 9 vyhlášky č. 110/2005 Z. z. v znení neskorších predpisov.
[]4) Smernica Európskeho parlamentu a Rady (EÚ) 2015/1535 z 9. septembra 2015, ktorou sa ustanovuje postup pri poskytovaní informácií v oblasti technických predpisov a pravidiel vzťahujúcich sa na služby informačnej spoločnosti (Ú. v. EÚ L 241, 17. 9. 2015).